ICHI วิ่ง 4% โบรกชี้กำไร Q1 เพิ่มขึ้น 35% หนุนผลงานปี 65 สดใส เชียร์ “ซื้อ” เป้า 13 บ.
ICHI วิ่ง 4% โบรกชี้กำไร Q1 เพิ่มขึ้น 35% จากการเร่งผลิตเพื่อเตรียมเข้า High Season ใน Q2 ดันผลงานปี 65 สดใส แนะนำ “ซื้อ” ราคาเป้าหมาย 13 บ.
ICHI วิ่ง 4% โบรกชี้กำไร Q1 เพิ่มขึ้น 35% จากการเร่งผลิตเพื่อเตรียมเข้า High Season ใน Q2 ดันผลงานปี 65 สดใส แนะนำ “ซื้อ” ราคาเป้าหมาย 13 บ.
21 มี.ค. 2565

ผู้สื่อข่าวรายงานว่าวันนี้ (21 มี.ค. 2565) ราคาหุ้นบริษัท อิชิตัน กรุ๊ป จำกัด (มหาชน) หรือ ICHI ณ เวลา 14:36 น. อยู่ที่ระดับ 11.70 บาท เพิ่มขึ้น 0.40 บาท หรือ 3.54% โดยทำจุดสูงสุดที่ 11.80 บาท และทำจุดต่ำสุดที่ 11.30 บาท ด้วยมูลค่าการซื้อขาย 207.90 ล้านบาท
 
บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ (16 มี.ค. 2565) โดยคาดว่า ระยะสั้นกำไรไตรมาส 1 ปี 2565 เร่งตัวขึ้นเบื้องต้นคาด เพิ่มขึ้น 24% จากไตรมาสก่อน และเพิ่มขึ้น 35% จากงวดเดียวกันของปีก่อน จากการเร่งผลิตเพื่อเตรียมเข้า High Season ในไตรมาส 2 ปี 2565 ซึ่งปกติจะเป็นไตรมาสที่สูงสุดของปี
ขณะที่ภาพรวมทั้งปี 2565 สดใสกว่าปีก่อนทั้งการฟื้นตัวหลัง COVID-19 การออกสินค้าใหม่มากขึ้นทั้ง CBD และ Carbonate Drink รวมถึงรับรู้รายได้ OEM ขณะที่ตลาดต่างประเทศอย่างอินโดนีเซียเติบโตต่อเนื่อง โดยคาดกำไรปีนี้เพิ่มขึ้น 18% จากงวดเดียวกันของปีก่อน ทั้งนี้แนะนำ “ซื้อ” ICHI ราคาเป้าหมาย 13 บาท